
כריתות ו ע"ב



טקסט הדף מנוקד



תָּנוּ רַבָּנַן מוֹתַר הַקְּטֹרֶת אַחַת לְשִׁשִּׁים אוֹ לְשִׁבְעִים שָׁנָה הָיוּ מְפַטְּמִין אוֹתָהּ לַחֲצָאִין לְפִיכָךְ יָחִיד שֶׁפִּיטֵּם לַחֲצָאִין חַיָּיב דִּבְרֵי רַבָּן שִׁמְעוֹן בֶּן גַּמְלִיאֵל שֶׁאָמַר מִשּׁוּם הַסְּגָן


אֲבָל שְׁלִישׁ וּרְבִיעַ לֹא שָׁמַעְתִּי וַחֲכָמִים אוֹמְרִים בְּכׇל יוֹם מְתַקֵּן בְּמַתְכּוּנְתָּהּ וְהָיָה מַכְנִיס


מְסַיַּיע לֵיהּ לְרָבָא דְּאָמַר רָבָא שֶׁמֶן הַמִּשְׁחָה שֶׁפִּטְּמוֹ לַחֲצָאִין חַיָּיב דִּכְתִיב וְהַקְּטֹרֶת אֲשֶׁר תַּעֲשֶׂה כֹּל שֶׁתַּעֲשֶׂה וְהָא אֶפְשָׁר דְּעָבְדַהּ פְּרָס בְּשַׁחֲרִית וּפְרָס בֵּין הָעַרְבַּיִם


תָּנוּ רַבָּנַן הָיוּ מַחֲזִירִין אוֹתָהּ לְמַכְתֶּשֶׁת פַּעֲמַיִם בְּשָׁנָה בִּימוֹת הַחַמָּה פְּזוּרָה שֶׁלֹּא תִּתְעַפֵּשׁ בִּימוֹת הַגְּשָׁמִים צְבוּרָה כְּדֵי שֶׁלֹּא תָּפוּג רֵיחָהּ וּכְשֶׁהוּא שׁוֹחֵק אוֹמֵר הָדֵק הֵיטֵב הֵיטֵב הָדֵק דִּבְרֵי אַבָּא יוֹסֵי בֶּן יוֹחָנָן


וְשָׁלֹשׁ מָנִין יְתֵירִין שֶׁמֵּהֶן כֹּהֵן גָּדוֹל מַכְנִיס מְלֹא חׇפְנָיו בְּיוֹם הַכִּפּוּרִים נוֹתֵן אוֹתָהּ לְמַכְתֶּשֶׁת בְּעֶרֶב יוֹם הַכִּפּוּרִים וְשׁוֹחֲקָן יָפֶה יָפֶה כְּדֵי שֶׁתְּהֵא דַּקָּה מִן הַדַּקָּה כִּדְתַנְיָא דַּקָּה מָה תַּלְמוּד לוֹמַר וַהֲלֹא כְּבָר נֶאֱמַר וְשָׁחַקְתָּ מִמֶּנּוּ הָדֵק מָה תַּלְמוּד לוֹמַר דַּקָּה כְּדֵי שֶׁתְּהֵא דַּקָּה מִן הַדַּקָּה


אָמַר מָר כְּשֶׁהוּא שׁוֹחֵק אוֹמֵר הֵיטֵב הָדֵק הָדֵק הֵיטֵב מְסַיַּיע לֵיהּ לְרַבִּי יוֹחָנָן דְּאָמַר רַבִּי יוֹחָנָן כְּשֵׁם שֶׁהַדִּיבּוּר רַע לַיַּיִן כֵּן הַדִּיבּוּר יָפֶה לַבְּשָׂמִים


אָמַר רַבִּי יוֹחָנָן אַחַד עָשָׂר סַמְמָנִין נֶאֶמְרוּ לוֹ לְמֹשֶׁה בְּסִינַי אָמַר רַב הוּנָא מַאי קְרָאָה קַח לְךָ סַמִּים תְּרֵי נָטָף וּשְׁחֵלֶת וְחֶלְבְּנָה הָא חַמְשָׁה וְסַמִּים אַחֲרִינֵי חַמְשָׁה הָא עַשְׂרָה וּלְבוֹנָה זַכָּה חַד הָא חַד סְרֵי


וְאֵימָא סַמִּים כָּלַל נָטָף וּשְׁחֵלֶת וְחֶלְבְּנָה פָּרַט סַמִּים חָזַר וְכָלַל כְּלָל וּפְרָט וּכְלָל אִי אַתָּה דָן אֶלָּא כְּעֵין הַפְּרָט מָה הַפְּרָט מְפוֹרָשׁ דָּבָר שֶׁקִּיטֵּר וְעוֹלֶה וְרֵיחוֹ נוֹדֵף אַף כׇּל דָּבָר שֶׁקִּיטֵּר וְעוֹלֶה וְרֵיחוֹ נוֹדֵף


וְכִי תֵימָא אִם כֵּן לִכְתּוֹב קְרָא חַד פְּרָטָא לָאיִי מִיצְרָךְ צְרִיכִי דְּאִי כְּתַב נָטָף הֲוָה אָמֵינָא מִין אִילָן אִין אֲבָל גִּידּוּלֵי קַרְקַע לָא מִשּׁוּם הָכִי כְּתַב וּשְׁחֵלֶת וְאִי כְּתַב וּשְׁחֵלֶת הֲוָה אָמֵינָא גִּידּוּלֵי קַרְקַע אִין אֲבָל מִין אִילָן אֵימָא לָא מִשּׁוּם הָכִי כְּתַב נָטָף


וְחֶלְבְּנָה לְגוּפֵיהּ אֲתָא מִפְּנֵי שֶׁרֵיחָהּ רַע אִם כֵּן מִקַּח לְךָ נָפְקָא לֵיהּ


וְאֵימָא סַמִּים בָּתְרָאֵי תְּרֵין נִינְהוּ כְּסַמִּים קַדְמָאֵי אִם כֵּן נִכְתּוֹב סַמִּים סַמִּים בַּהֲדֵי הֲדָדֵי וְסוֹף נִכְתּוֹב נָטָף וּשְׁחֵלֶת וְחֶלְבְּנָה


דְּבֵי רַבִּי יִשְׁמָעֵאל תָּנֵי סַמִּים כָּלַל נָטָף שְׁחֵלֶת וְחֶלְבְּנָה פָּרַט סַמִּים חָזַר וְכָלַל כְּלָל וּפְרָט וּכְלָל אִי אַתָּה דָן אֶלָּא כְּעֵין הַפְּרָט מָה הַפְּרָט מְפוֹרָשׁ דָּבָר שֶׁקִּיטֵּר וְעוֹלֶה וְרֵיחוֹ נוֹדֵף אַף כׇּל דָּבָר שֶׁקִּיטֵּר וְעוֹלֶה וְרֵיחוֹ נוֹדֵף


אוֹ אֵינוֹ אֶלָּא כְּלָל בִּכְלָל רִאשׁוֹן וּפְרָט בִּפְרָט רִאשׁוֹן אָמְרַתְּ לָאו הָא אֵין לְךָ עָלֶיךָ לָדוּן בְּלָשׁוֹן אַחֲרוֹן אֶלָּא בְּלָשׁוֹן רִאשׁוֹן


אָמַר מָר אוֹ אֵינוֹ אֶלָּא כְּלָל בִּכְלָל רִאשׁוֹן וּפְרָט בִּפְרָט רִאשׁוֹן אָמְרַתְּ לָאו הָא אֵין עָלֶיךָ לָדוּן מַאי קוּשְׁיָא הָכִי קָא קַשְׁיָא לֵיהּ סַמִּים בָּתְרָאֵי תְּרֵי כִּי סַמִּים קַדְמָאֵי תְּרֵין הֲדַר וְשַׁנִּי כִּדְשַׁנִּין דְּאִם כֵּן נִכְתּוֹב קְרָא סַמִּים סַמִּים נָטָף וּשְׁחֵלֶת וְחֶלְבְּנָה


וּמַאי פְּרָט בִּפְרָט רִאשׁוֹן הָכִי קָא קַשְׁיָא לֵיהּ מִינֵי אִילָנוֹת יָלְפִי מִן נָטָף וְגִידּוּלֵי קַרְקַע יָלְפִי מִשְּׁחֵלֶת וְלֵילְפִי נָמֵי מִלְּבוֹנָה זַכָּה דְּאַיְיתֵי בְּחַד צַד דְּנֵיתֵי דָּבָר שֶׁרֵיחוֹ נוֹדֵף וְאַף עַל פִּי שֶׁאֵין קוֹטֵר וְעוֹלֶה


הֲדַר אָמַר אִם כֵּן נִכְתּוֹב קְרָא לִלְבוֹנָה זַכָּה בְּמִיצְעֵי וְתֵילַף מִינַּהּ


אִי כַּתְבַיהּ לְבוֹנָה זַכָּה בְּמִיצְעֵי הָוַיִין תְּרֵי עָשָׂר אִם כֵּן נִכְתּוֹב קְרָא לְבוֹנָה זַכָּה בְּמִיצְעֵי וְחֶלְבְּנָה לְבַסּוֹף רֵישׁ לָקִישׁ אָמַר מִגּוּפַהּ מָה לְשׁוֹן קְטֹרֶת דָּבָר שֶׁקּוֹטֵר וְעוֹלֶה


אָמַר רַב חָנָא בַּר בִּזְנָא אָמַר רַבִּי שִׁמְעוֹן חֲסִידָא כׇּל תַּעֲנִית שֶׁאֵין בָּהּ מִפּוֹשְׁעֵי יִשְׂרָאֵל אֵינָהּ תַּעֲנִית שֶׁהֲרֵי חֶלְבְּנָה רֵיחָהּ רַע וּמְנָאָהּ הַכָּתוּב עִם סַמְמָנֵי קְטֹרֶת אַבָּיֵי אָמַר מֵהָכָא וַאֲגֻדָּתוֹ עַל אֶרֶץ יְסָדָהּ


וְהַסָּךְ בְּשֶׁמֶן הַמִּשְׁחָה תָּנוּ רַבָּנַן הַסָּךְ בְּשֶׁמֶן הַמִּשְׁחָה לִבְהֵמָה וְכֵלִים פָּטוּר לְגוֹיִם וּלְמֵתִים פָּטוּר בִּשְׁלָמָא בְּהֵמָה וְכֵלִים דִּכְתִיב עַל בְּשַׂר אָדָם לֹא יִיסָךְ וּבְהֵמָה וְכֵלִים לָאו אָדָם הוּא מֵתִים נָמֵי פָּטוּר דְּכֵיוָן דְּמִית לֵיהּ מֵת מִיקְּרֵי וְלָאו אָדָם אֶלָּא גּוֹיִם אַמַּאי פָּטוּר הָא אָדָם נִינְהוּ


לָאיִי דִּכְתִיב וְאַתֵּן צֹאנִי צֹאן מַרְעִיתִי אָדָם אַתֶּם אַתֶּם קְרוּיִין אָדָם וְאֵין הַגּוֹיִם קְרוּיִין אָדָם


וְהָכְתִיב וְנֶפֶשׁ אָדָם שִׁשָּׁה עָשָׂר אָלֶף אֲמַר לֵיהּ הָהוּא לְאַפּוֹקֵי בְּהֵמָה


וְהָכְתִיב וַאֲנִי לֹא אָחוּס עַל נִינְוֵה וְגוֹ' הַהוּא לְאַפּוֹקֵי בְּהֵמָה


וְאִיבָּעֵית אֵימָא כִּדְקָתָנֵי תַּנָּא קַמֵּיהּ דְּרַבִּי אֶלְעָזָר כֹּל שֶׁיֶּשְׁנוֹ בְּסָךְ יֶשְׁנוֹ בְּבַל יִיסָךְ וְכֹל שֶׁאֵינוֹ בְּסָךְ אֵינוֹ בְּבַל יִיסָךְ


תַּנְיָא אִידַּךְ הַסָּךְ בְּשֶׁמֶן הַמִּשְׁחָה לִבְהֵמָה וְכֵלִים לְגוֹיִם וּמֵתִים פָּטוּר לִמְלָכִים וּלְכֹהֲנִים רַבִּי מֵאִיר מְחַיֵּיב וְרַבִּי יְהוּדָה פּוֹטֵר וְכַמָּה יָסוּךְ וִיהֵא חַיָּיב רַבִּי מֵאִיר אוֹמֵר כׇּל שֶׁהוּא רַבִּי יְהוּדָה אוֹמֵר כְּזַיִת וְהָאָמַר רַבִּי יְהוּדָה פָּטוּר כִּי פָּטַר רַבִּי יְהוּדָה גַּבֵּי מְלָכִים וְכֹהֲנִים גַּבֵּי הֶדְיוֹט מְחַיֵּיב


רַבִּי מֵאִיר וְרַבִּי יְהוּדָה בְּמַאי פְּלִיגִי אָמַר רַב יוֹסֵף בְּהָא פְּלִיגִי רַבִּי מֵאִיר סָבַר עַל בְּשַׂר אָדָם לֹא יִיסָךְ כְּתִיב וּכְתִיב וַאֲשֶׁר יִתֵּן מִמֶּנּוּ עַל זָר מָה סִיכָה כׇּל שֶׁהוּא אַף נְתִינָה כׇּל שֶׁהוּא


וְרַבִּי יְהוּדָה סָבַר יָלְפִינַן נְתִינָה דְּעַל זָר מִנְּתִינָה דְּעָלְמָא מָה נְתִינָה דְּעָלְמָא כְּזַיִת אַף נְתִינָה דְּעַל זָר כְּזַיִת אֲבָל סִיכָה לְמִימְשַׁח מְלָכִים וְכֹהֲנִים דִּבְרֵי הַכֹּל כׇּל שֶׁהוּא


וְאָמַר רַב יוֹסֵף בְּמַאי פְּלִיגִי רַבִּי מֵאִיר וְרַבִּי יְהוּדָה גַּבֵּי מְלָכִים וְכֹהֲנִים רַבִּי מֵאִיר סָבַר וַאֲשֶׁר יִתֵּן מִמֶּנּוּ עַל זָר כְּתִיב וּמֶלֶךְ וְכֹהֵן הַשְׁתָּא זָרִים נִינְהוּ וְרַבִּי יְהוּדָה סָבַר בָּעֵינַן עַד דְּאִיכָּא זָר מִתְּחִלָּתוֹ וְעַד סוֹפוֹ וּמֶלֶךְ וְכֹהֵן מֵעִיקָּרָא לָאו זָרִים הָווּ


אָמַר רַב אִיקָא בְּרֵיהּ דְּרַב אַמֵּי וְאָזְדוּ לְטַעְמַיְיהוּ דְּתַנְיָא




רש"י



 אחת לששים או לשבעים שנה גרסינן היו מפטמין אותה לחצאין. שלא היה צריך לפטם אלא חצי שיעור משום דמותר דששים או שבעים שנה סלקי לחצי שיעור הקטרת פעמים לששים פעמים לשבעים או סמוך להם לפי שאין כל החפניים שוות: לשליש ולרביע לא שמעתי. שהיו משהין המותר שמונים שנים או צ' או ק' שלא הוצרכו לפטם אלא שליש או רביע ויחיד נמי שפיטם שליש או רביע פטור: במתכונתה. לישנא דקרא אם היה רוצה לפטם הקטרת דבר יום ביומו עושה הילכך יחיד שלא פיטם אלא מנה חייב: חצאין דרבא לאו דוקא אלא כל דראוי להקטיר: בזורה. מפזרה: היטב הדק הדק היטב. הממונה אומר כן לשוחק: דיבור רע ליין. במסכת מנחות בפרק. כל הקרבנות (דף פז.) זרק הגיד של שמרים הגזבר הקיש שהגזבר מקיש בקנה למוציא היין ורומז לו ובלא דבור שרע הוא לנסכים ולא היה מדבר בפיו שהדבור רע ליין: י''א סמנים. ולעיל חשבנו י''א צרי צפורן חלבנה ולבונה מר קציעה שבולת נרד כרכום הרי ח' קושט קנמון קילופה הרי י''א סממנים נאמרו לו למשה ולא ניקבו אלא ד' וכל י''א דביעי ניתיב ובלבד שיהא קוטר ועולה כדדרשינן לקמן בכלל ופרט כדברי ר' ישמעאל: ואימא סמים כלל. כלומר ממאי דקרא לחושבנא אתא דילמא למידרש כלל ופרט [וכלל] לחוד הוא דאתא ולא למנין י''א: קוטר. שמתמר ועולה כמקל ולא יפציל לכאן ולכאן: מין אילן. דהוא צרי: לגופה. אתא לאשמועינן דאע''ג דריחיה רע משוינן ליה לקטרת: אם כן. דבכלל ופרט וכלל לחוד בעי למידרשיה לא נכתוב קרא סמים אלא קח לך הוה משמע כלל אלא הכי נקט ברישא סמים וכתיב נמי קח לך למידרש כלל ופרט וכלל לקוטר ועולה כדלקמן ולמנין י''א: דבי רבי ישמעאל. נמי. בעיא י''א מדקתני או אינו כו' וליכא למידרשיה אלא כדדריש ליה ובעי קוטר ועולה: כלל בכלל ראשון. כולה מפרש לקמיה: ונילף נמי מלבונה כו'. והיינו דפריך או אינו אלא פרט אחרון דהיינו לבונה בפרט ראשון מייתי נמי דדמי ליה ולמעוטי דבר [שאין] ריחו נודף ולא קוטר ועולה נאמרה לי כשאר פרטי קמאי דמייתי מאי דדמי ליה: אם כן. דכשאר פרטי מייתי ליה נכתביה במיצעי בהדי שאר פרטי קמאי והיינו דקאמר לאו: וקפריך ליה הש''ס הא לאו תירוצא הוא . דאי כתבה ללבונה בהדי שאר פרטי בין שני הכללות הויין תרי סרי כגון סמים ב' ונטף ושחלת וחלבנה ולבונה הרי ו' וסמים כנגדן הרי י''ב ולהכי לא כתבה בהדי פרט דלא תימא י''ב בעינן ולעולם גמר מיניה: אם כן נכתביה במקום חלבנה. דנשמע מיניה די''א הן ונשמע מיניה דאפילו אינו קוטר ועולה ונכתב חלבנה לבסוף דהא השתא מיהא לאו מידי גמרינן מיניה: ואגודתו. משמע שכולן ביחד אז על ארץ יסדה: לאפוקי בהמה. משום דכתיב בהמה בההוא עניינא דלא סגי דלא קרי להו אדם: כל שישנו בסך. כל שהוא עובר כשהוא סך את עצמו או אחרים שמצווה שלא יסוך משמן המשחה לזר: ישנו בבל ייסך. מצווים אחרים עליו שלא לסוכו: למלכים וכהנים גדולים. לאחר שנמשחו: מה סיכה כל שהוא. דלא אשכחן שיעור בסיכה אף נתינה כל שהוא אף על גב דנתינה בעלמא כזית כדמפרש לקמן: נתינה בעלמא כזית. דגמרינן מנתינה דונתן לכהן את הקדש דכתיב ביה אכילה (ויקרא כב) ואיש כי יאכל קדש וכל אכילה כזית: מעיקרא לאו זרים הם. דהא נמשחו מתחלה: 

תוספות



 אחת לע''ב מפטמין לחצאין. דבכל שנה מפטמין ג' מנין יתירין הרי לע''ב שנים רי''ו מנין ומחצית שס''ח מנין קפ''ד נשארו ל''ב מנין יתירים ובכל שנה שס''ה ורביע יום הרי ע''ב רביעית יום שהן י''ח יום הסיר אותם מל''ב מנין כי בכל יום נקטר מנה פרס בבקר ופרס בערב נשאר י''ד מנין חלקם לע''ב שנים למלא חפניו של כ''ג יגיע מלא חפניו לכל שנה קרוב לחומש מנה אבל לע' שנה לא היו יכולין לפטמו לחצאין שא''כ היו חסרים ו' מנה ולא היו יתירים אלא ח' מנים ולא היה מספיק למלוא חפניו: המפטם פרס שחרית. אמר ר' דהאי שיעורא פרס שחרית ופרס ערבית הלכה למ''מ הוא אם לא הקטירו אלא כזית שחרית וכזית ערבית יצא כדמשמע פרק השוחט: הדק היטב היטב הדק. הכי גמירי ליה שהבל קול מועיל יותר מבשתיקה: מוקח לך נפקא. אע''ג דהוי כלל (שאינו אלא פירוש) שאינו מפורש במה מדבר ואמרי' בפ''ק דזבחים דאין דנין אותו בכלל ופרט ומיהו כה''ג בפ''ק דקדושין גבי מרצע ולקחת כלל אע''ג דלקחת לא הוי כלל אלא פירוש: כל שישנו בסך. ותימה להאי לישנא בהמה וכלים נמי ליגמור מהכא ולערבינהו וליתנינהו ותרי זימני פטור פטור למה לי: מלכים וכהנים ד''ה בכל שהוא. דלא תימא כי היכי דמחייב ר' יהודה בהדיוט בפחות מכזית ה''נ בסיכת מצוה קמ''ל דסגי בכל שהוא: 

רבינו גרשום

אחד לע"ב שנה. כל סוף ע"ב שנה היו מפטמין את הקטורת אותה שנה לחצאין חצי חשבון המנים שאמרנו ולמה כן לפי שמותר הקטרת שני מנין וחצי של ע' שנה עולה חשבונן לק"פ מנין וחצי הקטרת עולה קפ"ד מנין ואותן ד' מנין שלא מצינו בחשבון המותרות גדילין הן מן אותן משהו שנשתייר מן הפרס על מלא חופניו:



ט"א מפי' ר' יצחק זצ"ל האי דקתני מפטמין אותו לחצאין לאו דווקא לחצאין קאמר דהא איבעי ליה לעשות לו שמונה מנים יותר על החצי שהרי חשבון המותרות אינו עולה אלא לק"פ דקסבר מלא חפניו הוה פרס מכוון וכיון שהוא קרוב לחצי תנא לחצאין:



*)שייך לדף ו ע"ב לפיכך יחיד שפיטם. את הקטרת לחצאין כדי להריח בו חייב שהרי מצינו פיטום לחצאין במקדש אבל פיטום שליש ורביע לא שמעתי שיהא במקדש:



וחכ"א בכל יום היה מתקן במתכונתה. כלומר שלא היה מפטם של כל השנה כולה ביחד אלא בכל יום היה מתקן לצורך שעור היום ומכניס:



כל אשר תעשה. הוא דמיחייב אם עשה כמוה להריח ואיפשר דמפטם מנה של יום פרס שחרית ופרס ערבית:



פעמיים בשנה. כדי לחדש ריחה:



בימות החמה בזורה. מפזר שלא תתעפש מן החום:



שלא תפיג ריחה. מן הקור:



אומר. הגיזבר הדק היטב כל שעה ששוחק מפני שהדבור יפה לבשמים בשעת שחיקה ודבור רע ליין בשעה שמקלח כדתנן במנחות זרק הגיר הקיש בקנה כלומר לעשות לו סימן שיסתום:



וסמים אחריני. דכתיב חמשה כהני דלעיל:



ומאי דוחקא למילף הכי שינוי דחיקי לילף להו בכלל ופרט ואימא סמים כלל כו':



דבר שקוטר. שמתמר עשנו למעלה אף כל דבר שקוטר ועולה וריחו נודף ומהכא מירבי הנך אחריני דלא כתיבי בהנך הוו דבר שקוטר ועולה ולא אחריני דאין לך שקוטר ועולה אלא י"א:



וכי תימא א"כ. דמכלל ופרט וכלל אתי נכתוב חד פרטא נטף:



לאיי. מכלל ופרט ילפינן ומיצרך צריכי כולהו פרטי דאי כתיב נטף הוה אמינא מין אילן אין דנטף שרף הוא שנוטף מין אילן קטב:



ואי כתיב שחלת ולא כתיב נטף הוה אמינא כו':



וחלבנה. למאי איצטריך לגופה אתיא אע"פ שריחה רע הואיל דקוטר ועולה ואכתי מכלל ופרט מצי יליף:



א"כ מכלל ופרט יליף מן קח לך נפקא לי כללא קמא:



דהכי אשכחן דקיחה הוי כלל דכתיב ולקחת כלל ולא לכתוב סמים אלא לאו ש"מ סמים למנינא כדאמרן:



ט"א מפי ר' יצחק א"כ כדקאמרת דכלל ופרט הוא וחלבנה לגופה אתיא חלבנה מן קח לך נפקא כלומר כל מילי דלצורך קטרת אלא ש"מ להכי כתיבא למניינא. ואכתי היכי נפקא מן מנינא אימא סמים בתראי תרין כי סמים קמאי ולא חמשה ובצרו להו:



א"כ. דלא הוויין אלא תרין ניכתוב קח סמים סמים בהדדי וסוף ניכתוב נטף ושחלת וחלבנה אלא מדכתב סמים לבסוף ש"מ כדאמרן. דבי ר' ישמעאל תאנא. מכלל ופרט וכלל:



או אינו אלא כלל בכלל דראשון וכו' ר' ישמעאל בעי למילף מתרוויהו מכלל ופרט וממנינא דרב הונא דמכלל ופרט יליף כל שקוטר. ומקרא יליף כמה הוויין דאי מכלל לחוד קא קשיא ליה אימא סמים בתראי תרין כו':



ונילף נמי מן פרט אחרון מן לבונה זכה דנייתי אפילו הני דלית בהו אלא חד צד דומיא דלבונה דריחה נודף ולפיק חד מהנהו דקוטר ועולה ואע"פ שאינו קוטר:



הדר אמר א"כ. דילפינן מינה ניכתוב קרא ללבונה במיצעי קודם סמים בהדי אידך פרטי אלא מדכתבה לבסוף ש"מ הא אין עליך לדון בלשון כו':



אי משום הא לא איריא דאילו אי כתבה ללבונה במיצעי הוויין תרין עשר דאמרי' סמים בתראי שיתא כי הנך ד' דבפרט וב' בכלל אלא הכי מצית למימר א"כ דלמילף מינה אתיא לבונה ליכתבה במצעי וחלבנה לבסוף בתר סמים ולא הוויין אלא חד סר אלא מדלא כתבה במיצעי ש"מ דאין עליך לדון בלשון אחרון דמייתי אפי' דחד צד אלא בלשון ראשון מכלל ופרט מה הפרט מפורש דבר שקוטר ועולה וריחו נודף:



ריש לקיש אמר. לא צריך למילף לא ממנינא ולא מכלל ופרט אלא מן גופה מן שם דקטרת מה לשון קטרת דבר שקוטר ועולה ולא משכחת לה דקוטר ועולה אלא הנך י"א:



שאין מפושעי ישראל שחוזרין בתשובה ומתענין אינה תענית:



מהכא ואגודתו על ארץ יסדה. כלומר כשהן באגודה אחת על הארץ הטובים והרעים ומשברים לבם וחוזרין הקב"ה יסדה העולם מתקיים בשבילן:



ההוא. ונפש אדם דכתיב לאפוקי בהמה אתי כלומר דמנפש אדם הוו ששה עשר אלף מלבד הבהמות:



כל שישנו בסך. שהוא מוזהר אם סך עצמו ישנו בבל ייסך חייב נמי האחד שסכו. ועובד כוכבים כיון דאינו מוזהר אם סך עצמו אינו בבל ייסך אינו חייב האחד שסכו הילכך לעובדי כוכבים נמי פטור:



למלכים ולכהנים. מאחר שנמשחו בחניכתן ר' מאיר מחייב ור' יהושע פוטר מפרש לקמן טעמייהו:



ואמאי נקיט ר' יהודה שיעור כזית והא ר' יהודהא)נראה דצ"ל פטר גבי מלכים וכהנים: מה סיכה וכו'. פטר מה סיכה כל שהן דמכל דהו יכול לסוך חד אבר אף נתינה דעונש נמי בכל שהוא:



ור' יהודה סבר. ילפינן נתינה דעל זר מנתינה דעלמא מה נתינה דעלמא בכזית דכתיב ואיש כי יאכל קדש בשגגה ויסף חמישיתו עליו ונתן לכהן והא נתינה (דהכא) [דהתם] בכזית דיליף מאכילה דקדש דאין אכילה פחות מכזית אף נתינה דעל זר נמי בכזית אבל סיכה דמלכים וכהנים שלא בזמן חניכתן דברי הכל בכל שהוא דאין בהן נתינהב)אולי צ"ל השתא זרים נינהו וקרינן בהו זר גמור: מעיקרא. בשעת חניכתן כו'. דלא קרינן בהו זר גמור:



מעיקרן בשעת חניכתן לאו זרים אינהו גבי שמן המשחה:





מהרש"א - חידושי אגדות

שהרי חלבונה ריחה רע ומנאה כו'. דהיינו שהפושע אינו פורש מן הצבור וזה שדקדק לומר ומנאה הכתוב כו' ולא קאמר ומקטירו עמהם אלא דר"ל שהוא נמנה עמהם בתעניתם ואינו פורש מהם וברמז זה יש ללמוד שהיו י"א מיני קטורת עשרה ריחן טוב ואחד חלבנה ריחו רע דיש לצרף גם הפושע היינו בשיש עדה קדושה שהן מנין עשרה בלא הוא אבל אין לצרפו בי' עמו וזכר לדבר לא אשחית בעבור העשרה אבל על פחות מי' לא התפלל ואביי דקאמר מהכא ואגודתו וגו' על פי כוונה זו ואגודתו שהן עשר קדושות זו למעלה מזו כדאמרינן במדרשות על ארץ השפלה יסדה שהיא נחשבת עמהן בישראל וק"ל:





רש"ש

גמרא (בסה"ע) ואזדו לטעמייהו דתנן כו'. כצ"ל:



רש"י ד"ה ונילף נמי מלבונה. ולאתויי דבר שריחו נודף כו'. כצ"ל:





הגהות יעב"ץ

גמ' דאמר רבא קטורת שפטמה לחצאין כצ"ל:


שם מה הפרט מפורש דבר שקיטר. צ"ל שקוטר בו' וכצ"ל בכל הענין:


שם או אינו אלא כלל "ככלל" ראשון ופרט "כפרט" ראשון כצ"ל וכן צ"ל בסמוך:


שם א"כ נכתוב קרא כו' במיצעא וכו' אי כתביה "ללבונה" זכה במיצעא כצ"ל:


רש"י ד"ה אחת לששים וכו' משום "דמותר" דששים כצ"ל:


ד"ה כלל "ככלל" ראשון כצ"ל:


ד"ה ונילף נמי וכו' דהיינו לבונה "כפרט" ראשון:


תד"ה אחת לע"ב מפטמין לחצאין. נ"ב צ"ל שהי"ל נ"א:


בא"ד הרי ע"ב "רביעי" יום כצ"ל:





גליון הש"ס - רבי עקיבא איגר

גמ' מה נתינה. ע' פסחים לב ע"ב תד"ה ואין:





באר שבע

אחת לששים או לשבעים שנה היו מפטמין אותה לחצאין כו'. נראה לי שרצה לומר משס"ה מנין היה נשאר בכל שנה פשוטה י"א מנין כמנין ששנות החמה יתרים על שנות הלבנה ואע"פ שהיו צריכין למלאות בהן לשנים מעוברות מ"מ רובא דרובא נשאר ועוד נהי דלמצוה בעינן מנה בכל יום מכל מקום אם לא הקטיר אלא כזית שחרית וכזית ערבית יצא וגם ב' מנה וחצי לכל הפחות היה נשאר בכל שנה משלשה מנין שמהם היה כ"ג לוקח מלא חפניו ביום הכפורים ובין הכל סלקי לחצי שעור הקטורת דהיינו קפ"ד מנין אבל רש"י פירש וז"ל שלא היה צריך לפטם אלא חצי שעור משום דמותר דששים או שבעים שנה סלקי לחצי שיעור הקטורת פעמים לששים פעמים לשבעים או סמוך להם לפי שאין כל החפנים שוות כו' משמע מתוך פירושו שלא היה מותר מהקטורת רק על שלשה מנין שמהם היה חופן כ"ג ביום הכפורים אבל לא של שס"ה מנין דאל"כ לא הוה שתיק מיניה וכן משמע בהדיא מדבריו בפ"ק דשבועות וכן פירשו התוספות בסוף פרק ולד חטאת וכן פירש בהדיא הכלבו ושאר מחברים ולפי פירושם צריך לומר הא דתניא אחת לששים אין הכונה על אותה השנה ממש אלא לכלל השנים שיש מששים עד שבעים קורא ששים. ודכוותיה הא דתניא אחת לשבעים לכלל השנים שיש משבעים עד שמונים קורא שבעים ולאו משום דלא דק בלישניה אלא בהכרח נקט לישניה הכי דלא יכול התנא ליחד שנה פרטית שנת ס' וכך וכן באחת לע' לא יכול התנא ליחד שנה פרטית ע' וכך כי לא היה כן תמיד בשנה אחת כפי שינוי החפנים וכן פירש מהר"ל אבן חביב ז"ל ומוכרח הוא דאל"כ קשה מאד היאך יאמרו דבר שאין לו מציאות כלל שאיך אפשר שבששים שנה יעלה המותר של שלשה מנין כל כך לחצי שעור הקטורת דהיינו קפ"ד מנין והלא אפילו כל השלשה מנין שלימות אינן עולין לחצי שעור הקטורת שהרי אינן עולין רק ק"פ:



דאמר רבא קטורת שפטמו לחצאין חייב. לאו דוקא לחצאין שהרי סיים כל שתעשה והא אפשר דעבדה פרס בשחרית ופרס בין הערבים והא דנקט לחצאין משום שאמר רבא לעיל שמן שפטמו לחצאין פטור והתם נקט לחצאין לרבותא אף על גב דפטמו לחצאין פטור הלכך נקט הכא נמי לחצאין



פעמים בשנה בימות החמה כו'. אפשר לפרש דתרי מילי נינהו חדא שפעמים בשנה היו שוחקים אותה שנית שבימות החמה היו מפזרין אותה אפילו שלא בשעת שחיקה ובימות הגשמים היו צוברין אותה אף שלא בשעת שחיקה. ואפשר לפרש דלאו תרי מילי נינהו אלא הברייתא מפרש ואזיל פעמים בשנה היינו פעם אחד בימות החמה פזורה ופעם שני בימות הגשמים צבורה:



אחד עשר סממנים נאמרו לו למשה בסיני. לאו למימרא הלכה למשה מסיני דאם כן קשה מאי פריך רב הונא מאי קראה הלא כל הלכה למשה מסיני לא בעי קרא ואדרבה בכל דוכתא שכתוב בקרא פריך הגמרא למה אמרת הלכה למשה מסיני והלא קרא כתיב כדפריך הגמרא בפ"ק דסוכה ובפ"ק דעירובין גבי הא דקאמר שיעורין חציצין ומחיצין הלכה למשה מסיני שעורין דאורייתא נינהו דכתיב ארץ חטה ושעורה כו' ומסיק דקרא אסמכתא בעלמא הוא וכן בפ"ק דמועד קטן גבי כי גמירי הלכתא ל' יום לפני ר"ה כו' וכן בפרק בתרא דיומא גבי הא דא"ר יוחנן שיעורין ועונשין הלכה למשה מסיני עונשין מכתב כתיבי ומשני אלא ה"ק רבי יוחנן שיעורין של עונשין הל"מ ועוד דא"כ הוה א"ר יוחנן בהדיא אחד עשר סמנין הל"מ וכי תימא שלא רצה לומר כן בשביל שכתוב בהדיא בקרא ארבע סמנין והן נטף ושחלת וחלבנה ולבונה אכתי הוה מצי למימר ז' סמנין הל"מ אלא על כרחך כדאמרן. ולכן תמיה אני טובא על הרמב"ם ז"ל שכתב בריש פרק ב' מהלכות כלי המקדש דשאר סמנים שלא נתפרשו בתורה הל"מ הן ונגררין אחריו האחרונים ז"ל נושאי כליו. ועוד שהרי הרמב"ם גופיה מנה כל הלכה למשה מסיני דבכולי גמרא בהקדמתו לפירוש המשניות ולא מנה הך בהדייהו. ואפשר לדחוק וליישב דהא דכתב הרמב"ם דשאר סמנים הל"מ לאו אמנין קאמר אלא על השמות והמשקל של הסמנים מפני דמקרא לא ילפינן אלא מנין י"א סמנין אבל השמות של ז' סמנין לא כתיבא ולא רמיזא בקרא וכן המשקל של כל הסמנין ואי לאו דהל"מ הן מנא ידעינן מה הם וכמה הם וכן דייק לשונו דוק ותשכח:



אביי אמר מהכא ואגודתו על ארץ יסדה. בפרק הקומץ רבה מייתי דרשה זו נמי על ארבעת מינין שבלולב שנים מהן עושין פירות ושנים מהן אין עושין פירות ואין אדם יוצא בהן ידי חובתו עד שיהו כולן באגודה אחת וכן ישראל בתענית אין נענין עד שיהיו כולן באגודה אחת צדיקים ורשעים דומיא דעושין פירות:



הסך בשמן המשחה לבהמה וכלים פטור לע"א ולמתים פטור הא דנקט הסך ולא נקט הנותן משמן המשחה על בהמה וכלים כו' משום דאורחא דמילתא נקט דמסתמא אינו נותן שמן על בהמה וכלים ומתים כי אם כדי שיריחו ריח טוב מהשמן וזה טוב לעשות דרך סיכה. וכבר היה אפשר לומר דלרבותא נקט הסך דאפילו הסך פטור וכ"ש הנותן אמנם יותר נכון בעיני לומר דלהכי נקט הסך ולא נקט הנותן משום דדוקא הסך פטור אבל הנותן חייב משום דגבי נותן לא כתיב אדם אלא זר וכבר מצינו שיש חלוק בין הסך להנותן גבי מלכים וכהנים שכבר נמשחו ולכן יש לחלק נמי גבי הנהו אבל לגבי מלכים וכהנים צריך לומר הא דנקט הסך לאו דוקא אלא ר"ל הנותן אבל הסך ליכא מאן דפליג דחייב בכל שהו כדקאמר רב יוסף בסמוך כן נראה לי. וא"ת ליערבינהו וליתנינהו כולהו כחדא הואיל ואינן חלוקות בטעמם. וי"ל תנא תרתי תרתי שמעינהו וגרסינהו וכי האי גוונא פריך ומשני הגמרא בפ"ק דקידושין גבי תנו רבנן הרי את אשתי הרי את ארוסתי כו':



וכן נ"ל ליישב הא דקאמר רבי יוחנן בפרק עשרה יוחסין מלקין על החזקות וסוקלין ושורפין על החזקות וכו' הא דלא עריב ותני להו בחדא מלקין וסוקלין ושורפין על החזקות משום דרבי יוחנן כסדר ששמעם מרבו אמרם ורבו לא אמרם לו בפעם אחת אלא לסירוגין. ואף על גב דרבי יוחנן אמרינהו משמיה דנפשיה ולא אמרינהו משמיה דרבו אין בכך כלום שהרי בפ"ק דקדושין שהבאתי לעיל משני נמי הכי תנא תרתי תרתי שמעינהו וגרסינהו אף על גב דהתנא אמרינהו משמיה דנפשיה ולא אמרינהו משמיה דרבו. ומכאן קשה לי על דברי מהרי"ק ז"ל בשורש פ"ז שהרגיש בקושיא זו שהקשיתי במימרא דברי יוחנן שהבאתי ודחה האי תירוצא שכתבתי מחמת דרבי יוחנן אמרינהו משמיה דנפשיה. ולי נראה דאין בכך כלום כמו שאתה רואה מפורש בפ"ק דקדושין שהבאתי לעיל וכן כאן בשמעתין וכהנה רבות בגמרא. ועוד הקשה שם מהרי"ק ז"ל למה הוצרך רבי יוחנן לומר לנו ההיא דמלקין הלא מק"ו דסוקלין ושורפין שמעינן לה דהשתא בדיני נפשות סמכינן אחזקה לענין מלקות לא כ"ש. ולי נראה דלא קשיא מידי משום דלא זו אף זו קתני ודרך זה כבושה וסלולה בגמרא:



אתם קרויין אדם ואין עכו"ם קרויין אדם כו'. וא"ת בריש ע"א ובפרק ארבע מיתות דרשינן עכו"ם העוסק בתורה הרי הוא כה"ג שנאמר אשר יעשה אותם וגו' כהנים לוים וישראלים לא נאמר אלא האדם ופרש"י בסנהדרין דההוא לית ליה הך דרבי שמעון דדריש אתם קרויין אדם כו' ויתכן לפי ספרים דגרסי התם רבי ירמיה אבל לפי ספרים דגרסי התם רבי מאיר קשיא דשמעינן ליה לרבי מאיר הכא דסך שמן המשחה לעכו"ם פטור ומשמע דטעמא משום דכתיב על בשר אדם ואין עכו"ם קרויין אדם ומיהו מצינן למימר דטעמא דרבי מאיר דפטור הוי מטעם דכל שהוא בסך הרי הוא בלא ייסך וכל שאין בסך אין בלא יסך. כבר תירצו התוספות בפרק הבא על יבמתו בשם ר"ת דיש חלוק בין אדם להאדם דעכו"ם בכלל האדם נינהו והא דקאמר כהנים לוים וישראלים לא נאמר ה"ק אדם לא נאמר דהוי משמע כהנים לוים וישראלים אלא האדם וכל הני קראי דמייתי כתיב אדם דלא פריך מקראי דכתיב האדם. והר"ר משולם היה אומר דגבי פורענות דוקא קאמר אתם קרויים אדם דלא רצה לכתוב ישראל בהדיא גבי פורענות אבל גבי האדם וחי הוה ליה למכתב בהדיא כהנים לוים וישראלים כמו שרגיל בכל מקום והא דפריך מהני קראי אע"ג דאומות העולם עכו"ם נמי קרויין אדם מכל מקום פריך כיון דגבי פורענות ישראל קרויין אדם היכא דלא איירי אלא בעכו"ם דוקא לא הוה ליה למקרינהו אדם והא דכתיב בקום עלינו אדם היינו לפי שהזכיר השם וכן את האדם ולא אמר גבי חירם והא דכתיב ואתן אדם תחתיך הא דרשינן בברכות אל תקרי אדם אלא אדום גבי ההוא רומאה והא דכתיב והארץ נתן לבני אדם ודרשינן מיניה דיש קנין לעכ"ם היינו בני אדם הראשון:



וכמה יסוך ויהא חייב כו'. מלת יסוך אם אינו טעות סופר וצריך להיות יתן צריך לפרש דאפקה נתינה בלשון סיכה אגב דנקט ברישא הסך בשמן המשחה לבהמה וכלים כו' פטור והתם מוכרח לומר הסך מהטעם שפירשתי לעיל אבל אי אפשר לפרש יסוך דהכא סיכה ממש שהרי מפשט הסוגיא מתחלה ועד סוף מוכח בהדיא דבסיכה לא פליגי כלל ר"מ ור"י ואפילו רבי יהודה סבירא ליה דחייב בכל שהוא כמו שאפרש בסמוך והא דמסיים רב יוסף אבל סיכה לממשח מלכים וכהנים דברי הכל כל שהו ולא אמר בקצור אבל סיכה דברי הכל כל שהו משום דתרתי מילי אתא לאשמועינן חדא דלא פליג רבי יהודה על רבי מאיר אלא דוקא בנתינה אבל בסיכה גם רבי יהודה מודה דבכל שהו משום דלא אשכחן שיעור בסיכה תניינא דבסיכה אין חלוק בין מלכים וכהנים לשאר בני אדם משום שנאמר על בשר אדם לא ייסך כל אדם במשמע אפילו מלכים וכהנים בכל שהו. ולכן יש לתמוה טובא על הרמב"ם ז"ל שפסק בפרק א' מהלכות כלי המקדש דאפילו גבי סיכה אינו חייב אלא דוקא בכזית וכבר השיגו הראב"ד ז"ל מכח הסוגיא דהכא והכסף משנה הליץ בעד הרמב"ם ז"ל וכתב ואפשר לומר דכי יליף רבי יהודה נתינה דעל זר בכזית מנתינה דעלמא ה"ה לסיכה דזר דהויא בכזית לדידיה דילפינן מנתינה דאיתקש סיכה לנתינה והיינו דקתני וכמה יסוך ויהא חייב ר"מ כל שהו ור"י כזית ואם איתא כמה יתן הוה ליה למתני ולא כמה יסוך אלא ודאי בסיכה נמי סבר ר' יהודה דצריך כזית והא דמסיים רב יוסף אבל סיכה לממשח מלכים וכהנים דברי הכל כל שהו היינו במושח מלכים וכהנים שלא נמשחו אבל אם כבר נמשחו פטור לרבי יהודה על הנתינה דלאו זרים נינהו ובפחות מכזית פטור אף על הסיכה ע"כ. ואני שמעתי ולא אבין היאך אפשר להעלות על הלב וכל שכן להוציא מן השפה ולחוץ פירוש זה שאין לו קיום והעמדה כלל ועיקר מכמה וכמה קושיות חזקות דלית נגר ובר נגר דיפרקינהו. חדא היאך אפשר לפרש הא דנקט וכמה יסוך ויהא חייב דבסיכה ממש איירי ולהכי נקט וכמה יסוך ויהא חייב ולא נקט וכמה יתן משום דבסיכה נמי סבר רבי יהודה דצריך כזית שהרי הגמרא פריך עליה והאמר רבי יהודה פטור ומשני כי פטר רבי יהודה גבי מלכים וכהנים גבי הדיוט מחייב הרי בהדיא אמר דגבי מלכים וכהנים פטר רבי יהודה אפילו בכזית ואם איתא דבסיכה ממש איירי קשה הלא הרמב"ם גופיה פסק בהדיא דאפילו גבי מלכים וכהנים חייב הסך בכזית ועוד דא"כ קשה על רב יוסף דאמר בהא פליגי ר"מ סבר על בשר אדם לא ייסך כתיב וכתיב ואשר יתן ממנו על זר מה סיכה כל שהו אף נתינה כל שהו ור"י סבר ילפינן נתינה דעל זר מנתינה דעלמא כו' הלא עיקר חסר מן הספר למה לא מהדר רבי מאיר ורבי יהודה למילף שעור סיכה כמה הוא מר כדאית ליה ומר כדאית ליה. וע"ק מדקאמר מה סיכה כל שהו ואף ר"י לא סתר זה משמע דליכא מאן דפליג בהא דסיכה כל שהו ולא פליגי אלא דוקא בנתינה וכן דייק לשון רב יוסף לקמן מדקאמר מחלוקת בנתינת שמן המשחה כו'. ועוד קשה היאך אפשר לפרש לדעת הרמב"ם הא דמסיים רב יוסף אבל סיכה לממשח מלכים וכהנים דברי הכל כל שהו היינו במושח מלכים וכהנים שלא נמשחו שהרי הרמב"ם גופיה פסק שם בהדיא דבסיכה דזרים אינו חייב אלא דוקא בכזית וז"ל הסך משמן המשחה כזית במזיד חייב כרת כו' וא"כ למה יהיו גריעי מלכים וכהנים שלא נמשחו משאר זרים גמורים יציבא בארעא וגיורא בשמי שמיא. ועוד קשה דזיל בתר טעמא שהרי רבי יהודה לא פטר גבי נתינה מלכים וכהנים אלא משום דמעיקרא לאו זרים הוו ופרש"י דהא נמשחו מתחלה וממילא קודם שנמשחו הוו זרים א"כ למה פסק הרמב"ם גבי סיכה דזרים שאינו חייב אלא דוקא בכזית וגבי סיכת מלכים וכהנים שלא נמשחו בכל שהוא ועוד קשה דאי איירי במלכים וכהנים שלא נמשחו א"כ למה השמיט הרמב"ם דין זה ולא כתב אם סך מלכים וכהנים שלא נמשחו חייב אפילו בכל שהו שהרי ידוע שהרמב"ם אינו משמיט שום דין השנוי בגמרא אליבא דהלכתא ועוד קשה דאם כן מאין הוציא הרמב"ם דין זה שכתב אבל הסך ממנו אפילו למלך וכהן גדול חייב שנאמר על בשר אדם לא ייסך כל אדם במשמע שהרי דין זה לא היה ולא נברא בדברי רב יוסף לפי מה שפירש הוא דבריו דמיירי במלכים וכהנים שלא נמשחו אלא על כרחך דבסיכה כולי עלמא סבירא להו דחייב אפילו בכל שהו וכן משמע בהדיא מדברי התוספות בפרק כל שעה שמביא בסמוך מדכתבו והוי נמי דומיא דסיפה דהויא בכל שהו לדעת רבי יהודה וכדכתב הראב"ד והא דנקט וכמה יסוך ולא נקט וכמה יתן הוא מהטעם שפירשתי. על כן אומר אני כבוד הרב בעל הכסף משנה במקומו מונח חס ליה להרמב"ם ז"ל שיפרש פירוש שאין לו שחר כזה והא דפסק הרמב"ם דאפילו גבי סיכה אינו חייב אלא דוקא בכזית נראה לי שטעמו כיון דאפקה הקרא לסיכה בלשון נתינה כדכתיב ואשר יתן ממנו על זר ונכרת מעמיו דהיינו נמי סיכה דאם לא כן קשה למה קתני המשנה והברייתא הסך בשמן המשחה חייב כרת דהא לא כתיב גבי סיכה רק אזהרה בלבד א"כ כרת מנלן וסבר רבי יהודה דלהכי אפקה בלשון נתינה לאפוקי ממשמעות דסיכה קאתי דמשמע כל שהו אלא צריך נתינה חשובה כמו ונתן לכהן את הקדש דהוי בכזית. ובהכי מיושב שפיר מה שהקשו התוספות בפרק כל שעה גבי ואין נתינה פחות משוה פרוטה כו' אדיליף רבי יהודה נתינה דעל זר מנתינת תרומה דהוי בכזית לילף מכל נתינה לחומרא דהוי בכל שהו כגון מתן דמים ומתן בהונות שאין בהן שעור והוי נמי דומיא דסיכה דהויא בכל שהו ולמאן דאמר נתינה בכל שהו אתי שפיר והעלו בקושיא אבל בפרק ב' דגיטין גבי ודלמא נתינת גט הוא כו' תירצו כמו שפירשתי וכן אשכחן במנחות בפרק כל המנחות גבי ולא יתן עליה לבונה דאצריך כזית משום דשני מלשון שימה דאתחיל בה לא ישים עליה שמן והרמב"ם לא גרס כל שהו כמו שכתוב בנוסחת הגמרא שלפנינו אלא הכי גרס אבל סיכה לממשח מלכים וכהנים דברי הכל חייב ותו לא מידי. כן נראה לי:





מראית העין

א"ר חמא בר ביזנא אר"ש חסידא כל תענית שאין בה מפושעי ישראל אינו תענית וכו'. פירוש דכשח"ו יש איזה צרה וגוזרין תענית צבור עיקר הדבר לומר דברי כבושין לעורר העם בתשובה ואז גם אם יש איזה בני אדם שחטאו נכנעים ומצטרפים בלב נשבר וז"ש כל תענית שאין בה מפושעי ישראל שמצטרפים ליכנע ולהתענות עם הצבור וזה על ידי התעוררות תשובה. ודורשי רשומות אמרו צבור ר"ת צדיקים בינונים ורשעים שכלם יהיו באגודה אחת ואז ישמע אל ויענם:





פתח עינים

ואימא סמים בתראי תרין נינהו כסמים קדמאי וכו'. מה שקשה מסוגיא זו לסוגית סנהדרין דף כ"א בקונטריס זה לעיל שם בסנהדרין כתבתי על קושיא זו לתרוצי סוגיא לפי קצורי ע"ש באורך בס"ד:


שהרי חלבנה ריחה רע ומנאה הכתוב בין סמני הקטרת וכו'. חזה הוית למופת הדור הרב ישרש יעקב דפירש בשם הרב הגדול מהר"ש אלגאזי בספר זהב שיבה דמנאה בפירוש ולא הניחה על פה דארבעה נכתבו וז' נאמרו על פה ש"מ דחשיבא א"נ שמא תאמר מה לחלבנה שמתערבת עם סמנים טובים אבל הרשע אינו מתערב עם הצדיקים מש"ה אמר ומנאה הכתוב דדבר שבמנין לא בטיל זהת"ד הרב מהרש"א והשיג עליו הרב הנזכר דדבר שבמנין ה"ד שמינו נמכר במנין משא"כ חלבנה במשקל אין לה דין דבר שבמנין עכ"ד ונראה דכונת הרב מהרש"א דרך דרש שלכך נמנית לומר שהיא חשובה ורמז לדבר שבמנין דעלמא דלא בטיל ולא מיירי הכא בדין דבר שבמנין ממש וק"ל:
ואפשר לדייק אומרו מנאה הכתוב בין סמני הקטרת בין דייקא דלא סגי שמנאם אלא הניחם ביניהם באמצע דהדר קאמר סמים ולבונה והניח החלבנה בתוכם לומר דשפיר דמי להיות מפושעי ישראל בתענית בין שאר ישראל ודו"ק:
והרב הגדול מהרש"א בחידושי אגדות כתב דכשיש עדה קדושה עשרה אחד מפושעי ישראל יכול להצטרף עם העשרה אבל אין לצרפו לעשרה כמו החלבנה שהיא אחד עשרה ומבלעדה יש עשרה זה תורף דבריו בקצור ע"ש באורך. וכן ביאר מז"ה החסיד זלה"ה בספר חסד לאברהם עין הקורא נהר מ"ו דכשיהיו י' צדיקים וא' רשע נחשבים כל הי"א לצדיקים אך אין כח בט' צדיקים לבטל פיסול תפלת רשע אחד ואם היו שני רשעים בתוך הצבור צריך שיהיו עשרים צדיקים כדי לבטל ב' רשעים ע"ש באורך ובספר משנה לחם להרב יחיאל מיכל בשיטתו הביא דברי הרב מהרש"א וצידד דגם אם הפושע מהעשרה עולה לרצון דהא סמים בתרא הם חמשה נגד החמשה קמאי ובתוכם החלבנה ע"ש באורך ואין דבריו מוכרחים ומה גם שדברי הרב מר זקנינו זלה"ה הם מספרי קדמונים כ"י:


אביי אמר מהכא ואגודתו על ארץ יסדה. אע"ג דאגודה היא שלשה או לכל היותר חמשה כמתבאר מדברי התוס' בסוכה דף י"ג ע"ש עיין דבריהם באורך הכא לא נחית למנינא אלא כמו שפירש"י דבשכלן ביחד אז על ארץ יסדה ועמ"ש הרב באר שבע:


הסך בשמן המשחה לבהמה וכו'. כולא שמעתא ופסקי הרמב"ם ונושאי כליו עמדתי עליהם כפי קצורי ואשר עלה במצודתי קלה כמות שהיא הלא היא בספרי הקטן שער יוסף דף ק"ב באורך וברוחב בס"ד לך נא וראה:

